Arutelu:Lääne-Aasia

message: "Lääne-Aasia" on vist ainult ÜRO-s kasutatav nimetus. Tavaliselt räägitakse Ees-Aasiast. Andres 22. märts 2008, kell 17:59 (UTC)
Võiks liita ja ühes artiklis kirjutada, kuidas Ees-Aasiat mõnevõrra erinevalt võidakse mõista, nagu teiskeelsetes vikides. KNABi järgi on tegu rööpnimega. 88.196.241.249 5. juuli 2011, kell 15:33 (EEST)
replies: text: Minu arvates on hea, kui kindlate mõistete kohta on eraldi artiklid. Lääne-Aasia kui ÜRO regiooni kohta võiks olla eraldi artikkel. Ees-Aasia erineb sellest kindlalt, seetõttu pooldan eraldi artikleid. Tuleb vaadata, et intervikid oleksid õiged. Andres 5. juuli 2011, kell 16:33 (EEST)
replies: text: :Milline on eesti keeles selgelt defineeritud Lääne-Aasia ja Ees-Aasia erinevus? Vene, soome, saksa artiklid (nagu KNAB) kõik esitlevad ka Ees-Aasiat ja Lääne-Aasiat rööpnimedena.  
Andreas003 (arutelu) 11. september 2023, kell 21:01 (EEST)
replies: text: :: Afganistan ja Iraan kuuluvad ÜRO regiooni Lääne-Aasiasse, Ees-Aasiasse neid tavaliselt ei arvata. Lääne-Aasia kui ÜRO regioon on selgelt piiritletud, Ees-Aasia ei pruugi olla. --Andres (arutelu) 12. september 2023, kell 13:17 (EEST)
replies: text: :::Kust tuleb sul see info, et neid Ees-Aasiasse ei arvata? Korralike viidete puhul tuleks artikleid korrastama hakata, sest:

text: :::1) Afganistani ei maini hetkel Lääne-Aasia artiklis ei loetelu ega kaart (ei eestikeelses ega tavaliselt ka mitte lingitud artiklides). Samas on Afganistan mainitud Ees-Aasia lehel loetelus.

text: :::2) Iraan on aga märgitud ka nii eestikeelsel Ees-Aasia artikli kaardil (ja tänu mu eilsele muudatusele ka listis) kui ka saksa, vene ja soome lehtedel, mis on hetkel artikliga lingitud.

text: :::Lisaks oleks loogilisem linkida võõrkeelsete artiklitega Ees-Aasia, sest sisuliselt kõik võõrkeelsed Viki lehed rõhutavad, et regiooni piirid ei ole selgelt määratletud.

text: :::Pakuksin alternatiivina välja siiski mõtte Ees- ja Lääne-Aasia artiklid ühendada. Meil ei ole ühtegi teist artiklit, mis eristaks geograafilist piirkonda tema ÜRO definitsioonist (näiteks sel juhul võiks ju Kesk-Aasia või Ida-Euroopa kohta olla ka mitu artiklit, sest mõnikord arvatakse Afganistan ka Kesk-Aasia hulka ning Ida-Euroopa piirid sõltuvad kindlasti defineerijast). Mõistlik oleks sarnaselt Ida-Euroopa artiklile rõhutada, et "piirkonna määratlusi on mitmeid, ÜRO liigituse järgi kuuluvad selle regiooni koosseisu..." Andreas003 (arutelu) 12. september 2023, kell 22:03 (EEST)
Vaatasin praegu TEA entsüklopeediat, seal on loodusgeograafiline kirjeldus. Ees-Aasiasse ehk Lääne-Aasiasse kuulub seal ka Iraani kiltmaa. Ma ei oska peast öelda, kas see ulatub Afganistanini. Iga tahes ei ole loodusgeograafiliste aladel ja riikidel täpseid vastavusi.
Muu info olen ma ammutanud meie artiklitest, ja need muidugi võivad eksida. 
Sul on õigus, Afganistani ei ole Lääne-Aasia artiklis, minu viga. Lugesin riigid üle ning sain, et Lääne-Aasia artiklis on loetletud 18 riiki, siin 20. See võtab aega, et aru saada, millised riigid vahe sisse teevad.  
Ma leian, et ka teistel juhtudel tuleks teha ÜRO piirkondade kohta eraldi artiklid. Pealkiri võib olla ka näiteks Lääne-Aasia (ÜRO regioon). Ülevaate saamist see ei sega, aga kui mingi piirkond on kindlalt piiritletud, siis on linkimisest sellele rohkem kasu. --Andres (arutelu) 13. september 2023, kell 10:33 (EEST) 
Vabandust, ma arvasin, et olen Ees-Aasia lehel. Ma vaatan, et siin pole mainitud, et tegu on ÜRO regiooniga, ja ka seda pole mainitud, et "Lääne-Aasia" on ka "Ees-Aasia" sünonüüm. Intervikilingid tuleb ka muuta. --Andres (arutelu) 13. september 2023, kell 10:37 (EEST)
Lugesin praegu, et ÜRO statistikaosakond ei arva Iraani Lääne-Aasia alla. Siin on siis viga. --Andres (arutelu) 13. september 2023, kell 10:40 (EEST) 
Pildiallkirjas siiski on "ÜRO liigitus", aga kaart on vale, sest ÜRO liigituse järgi Iraan Lääne-Aasiasse ei kuulu. Miks on ÜRO liigitus oluline? Kui me tahame esitada andmeid, mis pärinevad ÜRO statistikast, siis ei ole mõtet viidata artiklitele, kus piirkonnad ei ole üheselt piiritletud. --Andres (arutelu) 13. september 2023, kell 10:44 (EEST)

text: Selge, jätame siis artiklid eraldi. Igatahes said mõlemad artiklid selgemaks ja Ees-Aasia artikkel märgatavalt sisukamaks. Üritan ka ise teemaga pikemalt tegeleda, kui vaba aega tekib. Andreas003 (arutelu) 13. september 2023, kell 20:59 (EEST)
Vabandust, ma eksisin sisulistes üksikasjades, aga ma pean oluliseks, et ÜRO regioonidest oleks eraldi artiklid. --Andres (arutelu) 13. september 2023, kell 10:48 (EEST)
Muutsin intervikisid, lisasin Ees-Aasia artiklisse piiritluse TEA entsüklopeedia järgi ning materjali saksa vikist. Tuleb edasi töötada. --Andres (arutelu) 13. september 2023, kell 13:35 (EEST)

message: Kaart hõlmab Iraani, loend ei hõlma. 213.184.40.37 18. detsember 2022, kell 08:45 (EET)
replies: text: Võtsin kaardi välja. 
--Andres (arutelu) 13. september 2023, kell 13:37 (EEST)
thread_title:  Kaart vs riikide loend